**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015- 08-24 Nr. TAR1-45

Klaipėda

Posėdis įvyko 2015-08-24, posėdžio pradžia 15:00 val.

Posėdžio sekretorė Jurgita Šekštėnienė.

Dalyvauja: Inga Aksamitauskaitė-Bružienė Jurgis Andriuška, Airida Čėsnienė, Jurgita Činauskaitė-Cetiner, Arvydas Cesiulis, Virginija Kairienė, Aldona Marija Gedvilienė, Simonas Gentvilas, Liudvika Kuzminčiūtė, Renalda Senavaitienė, Raimonda Mažonienė, Aivaras Vaiginis, Alfonsas Vildžiūnas.

DARBOTVARKĖ:

1. Dėl Klaipėdos miesto nevyriausybinių organizacijų tarybos kandidatų į pirmininkus rinkimų.

1. SVARSTYTA. Klaipėdos miesto nevyriausybinių organizacijų tarybos kandidatų į pirmininkus rinkimas.

Vyko pirmasis naujai 2015 m. birželio 11 d. tarybos sprendimu Nr. T2-141 patvirtintas Klaipėdos miesto nevyriausybinių organizacijų tarybos (toliau –NVO taryba) posėdis.

Socialinės paramos skyriaus vedėja Audronė Liesytė pristatė, kad rugsėjo mėnesio tarybai yra parengtas projektas dėl NVO tarybos nuostatų keitimo, kuriame keičiama tarybos pirmininko rinkimų procedūra. Paaiškino, kad nuostatuose numatyta per pirmąjį posėdį iš narių rinkti kandidatą į pirmininkus. NVO tarybos pirmininko kandidatūra teikiama savivaldybės merui. Mero teikimu NVO tarybos pirmininką tvirtina savivaldybės taryba.

A. Liesytė pasiūlė visiems nariams prisistatyti. Kiekvienas NVO tarybos narys prisistatė ir pateikė susirinkusiems informaciją apie savo organizacijos veiklą. A. Liesytė rekomendavo siūlyti keletą kandidatų į pirmininkus. A. Liesytė paklausė ar yra norinčių būti pirmininku. Savo kandidatūrą iškėlė Aivaras Vaiginis. Aldona Marija Gedvilienė pasiūlė į kandidatus Airidą Česnienę, dauguma NVO tarybos narių kandidate pasiūlė Ingą Aksamitauskaitę-Bružienę. A. Česnienė atsisakė būti kandidate į pirmininkus.

A. Liesytė pasiūlė išrinktiems 2 kandidatams pristatyti savo veiklą. Kandidatai į pirmininkus Aivaras Vaiginis ir Inga Aksamitauskaitė-Bružienė pateikė informaciją apie save, savo organizacinę veiklą, šios NVO tarybos darbo planus. Po prisistatymų ir atsakymų į klausimus savo kandidatūros atsisakė Aivaras Vaiginis motyvuodamas, kad Inga Aksamitauskaitė-Bružienė stipresnė kandidatė.

Klaipėdos miesto nevyriausybinių organizacijų tarybos pirmininko rinkimai narių pasiūlymu įvyko atviru balsavimu. Komisijos nariai vienbalsiai balsavo už Ingą Aksamitauskaitę-Bružienę.

NUTARTA:

1. Vienbalsiai bendru susitarimu kandidate į NVO tarybos pirmininkus išrinkti LCC tarptautinio universiteto Regioninės plėtros ir ryšių su absolventais vadovę Ingą Aksamitauskaitę-Bružienę.

Posėdžio pabaiga 15:30 val.

Posėdžio sekretorė Jurgita Šekštėnienė